Han er i live.
Jimmy. Jeg troede, du var død.
Hvem skød dig?
Tillad mig, Lady Eileen.
- Fik De ham? - Hvem?
Den maskerede mand.
Jeg hørte en lyd og kom ned, da han prøvede at flygte gennem vinduet.
Han var stærk som en okse.
Hvor er dr. Matip?
Han er vist ikke kommet ned.
Lady Eileen. Vent.
Er han død?
Nej.
Han er slået ud, men ikke sendt til tælling.
Det er den sovemedicin, som dræbte Gerry, som Lady Coote gav til Emily.
Kan De se det? Endnu en forgiftning og et mordforsøg.
- Er det ikke indlysende? - Ikke indlysende.
Nogle ting er ikke, som de ser ud.
Andre ting er præcis, som de ser ud.
Hvad skal det betyde?
Dr. Matips ejendele.
De er blevet stjålet.
AGATHA CHRISTIES DE SYV URSKIVER
Mine damer og herrer, vi har sikret ejendommen.
Ingen tager herfra uden min tilladelse.
Lægen har tilset mr. Thesiger og er nu hos dr. Matip.
Battle, det er uhørt.
Jeg forsikrede dr. Matip om, at han var i sikkerhed her.
Premierministeren flår mig levende.
Gør noget.
Jeg har gjort noget, mr. Lomax. Mine mænd pågreb en indtrængende.
- Før hende ind. - Javel.
- Loraine? - Loraine?
Hej, Jimmy. Jeg har dummet mig lidt.
Kender De hende?
- Ja. - Jeg er her på grund af Jimmy.
Ingen anden har vist mig nogen venlighed.
Jeg troede, du var i fare.
- Jeg måtte komme. - Jeg anede det ikke.
- Undskyld, er hun blevet visiteret? - Ja.
- Intet. - Hvad skulle jeg have gjort?
Hør. Jeg blev overfaldet af en stor mand.
- Hvor er Sir Oswald? - Godt spørgsmål.
- Ja. - Jeg så ham vist.
Nej, han er ikke kommet ned trods al den tumult.
Han er ellers altid den første, der klager.
Hvorfor er I oppe?
Hvor har du været, Oswald?
Jeg gik en tur. Jeg fandt den her.
Fyren der er blevet skudt. Jeg fandt den på plænen.
Ja. Tak. Jeg tager den.
Det er en Mauser.
Det havde været klogere at efterlade den, hvor De fandt den.
Undskyld. Tror jeg.
Hvorfor var De på plænen?
Jeg kunne ikke sove. Jeg gik en tur og fandt den.
- Gjorde De? - Ja.
Jimmys overfaldsmand må have tabt den, da han flygtede.
Jeg er vist gået glip af noget.
En ny pige. Hvem er det?
Vend venligst tilbage til jeres værelser,
mens mine mænd og jeg fortsætter vores efterforskning.
Jeg indlogerer vores nye gæst i et af soveværelserne.
Hun forbliver under opsyn.
Hele ejendommen er patruljeret. Ingen må gå ind eller ud.
Jeg håber at vide mere i morgen tidlig,
men gå venligst tilbage til jeres værelser nu.
- Mr. Lomax. - Bare rolig.
Politiet holder stadig vagt.
Jeg ser, De heller ikke kunne sove. Vi er begge så...
Undskyld mit franske, sympa.
- Er vi? - Bare rolig.
Jeg ville ikke drømme om at gå ind, selvom man har lov at drømme.
- Ville De noget? - De fornemmer det.
Jeg vidste det.
Det er Deres instinkt, råt og utrænet som det er.
Hvorfor er De her?
Jeg må være direkte.
Det er, hvad De kræver. Det er Deres essens.
Vær direkte, Lomax, eller du koger over.
Er alt i orden?
Det håber jeg.
Hvis De tillod mig at anmode...
Du godeste.
De mener vel ikke...
De forstår. Det er typisk Dem.
Mr. Lomax, frier De til mig?
Ja.
Jeg beder kun om en lille anerkendelse af min kærlighed og hengivenhed.
Lady Eileen?
Godmorgen, Lady Eileen. Er alt i orden?
Ikke helt.
Jeg er lige flygtet fra et frieri. Fra George Lomax.
Hvad synes De om det?
Spørgsmålet er, hvad De synes om det?
Jeg vil helst undgå at tænke på det.
Hvad har vi her?
"Vi" har ikke noget.
De tager fejl, politiinspektør.
Hvorfor er De så interesseret i plænen?
Jeg ser efter fodspor.
Sir Oswalds? Eller overfaldsmandens?
Nej. Vent.
Der er kun et sæt.
Nemlig.
Det aftryk.
- Fandt Sir Oswald pistolen der? - Formodentlig.
Som overfaldsmanden havde tabt.
Hvis der kun er et sæt fodspor, kan det ikke passe.
Sir Oswald sagde, han fandt pistolen på plænen.
Jeg forstår interessen.
Kun ét sæt fodspor, men vi skal tro, at der var to personer.
Det stemmer ikke.
Ligesom så meget andet.
Pistolen efterlod et stort aftryk.
Græsset er helt ødelagt.
Hvilket er sært, hvis en person på flugt tabte den.
Min hypotese ville være, at den blev kastet.
På lang afstand.
Med en vis kraft.
Hvad tænker De om Sir Oswald?
Jeg tænker mange ting,
men før jeg kan bekræfte dem, siger jeg dem ikke højt.
En ny tilgang.
Jeg håber, den vinder indpas.
Jeg har bedt mine mænd samle alle indenfor.
De har været en stor hjælp.
Har jeg? Hvordan?
To kugler.
Den ene blev fundet i dette rum, den anden udenfor.
- Denne... - Miss Wade.
- Denne kugle... - Miss Wade.
Den blev affyret...
- Lady Coote, er der noget galt? - Ja.
- De mangler en ørering. - Gør jeg?
- Vi bør fokusere... - Ja.
De var en gave fra min bror. Jeg må finde den.
Går en af Deres mænd med mig?
Det tager et øjeblik.
Turner, afsted med dig. Hurtigt.
- Hvordan har De det? - Jeg føler mig forrådt.
Jeg blev lovet fuld sikkerhed.
Jeg er blevet bedøvet. Mit livsværk er blevet stjålet.
Nogen her ved mere, end de siger.
Jeg kommer til det, dr. Matip.
Formlen kan ikke have forladt området.
Jeg har fuld tillid til politiinspektøren.
Jeg er bekymret for, hvem der skød mig.
- Tja... - Kommer han tilbage?
Eller er han her?
Sidder han her blandt os?
Hvad?
Hvad insinuerer De, Thesiger?
De herrer, de damer. Alt til sin tid.
Som jeg sagde. To kugler...
Hvad er det?
Lady Eileen, jeg vil gerne... Godt så.
Bevis Z. Det er, eller rettere var, en handske.
Fundet i kaminen. Næsten helt brændt, men ikke helt.
Vil nogen prøve den?
Gerne.
Tak. Venligt af Dem.
Værsgo.
Meget ujævne kanter.
Er det tandmærker? Hvorfor er der tandmærker?
Se selv. Meget stor. Alt for stor til Dem.
- Tak. - Ja.
Lad mig vende tilbage til de to kugler.
Den ene blev fundet i dette rum, den anden udenfor.
Denne kugle blev affyret fra mr. Thesigers Colt 11.
- Leopold. - Leo...
Den snittede vinduesrammen, og jeg fandt den i stammen på det takstræ.
Denne her...
...blev affyret fra den semiautomatiske Mauser 32,
og efter den gik gennem mr. Thesigers arm...
Som jeg er meget knyttet til.
- Tak, mr. Thesiger. - Undskyld.
...indlejrede den sig i denne lænestol.
Den blev affyret fra våbnet, som blev fundet af Sir Oswald,
hvis fingeraftryk er de eneste på våbnet.
Nogen kan selvfølgelig have båret handsker.
Jeg undrer mig over tandmærkerne. Hvorfor...
- Undskyld. - Tak.
Kan en af de herrer tage denne pistol?
Og smide den?
Måske Sir Oswald?
- Mig? - Mange tak.
Kom med hen til vinduet.
Kom.
Smid den ud midt på plænen.
- Smid den? - Ja tak.
Kast den afsted, mens jeg går udenfor.
Kan vi stole på ham?
Må han bede Oswald om at smide med den slags?
Vi prøver at finde ud, hvad der skete.
Godt.
Kom så.
- Flot kast, Sir Oswald. - Jeg har ikke brug for din ros.
Nej. Selvfølgelig.
Det er lidt sært. At kaste med skydevåben inden morgenmaden.
Tilfreds, politiinspektør?
Ja. Tak, Sir Oswald.
Pistolen lavede præcis samme aftryk som før,
selvom det lykkedes Dem at kaste den ti meter længere,
men De er en stærk mand, ikke?
Hvad antyder De?
Intet. Jeg ser blot på fakta.
Det er klart nok.
Overfaldsmanden bedøvede Matip, stjal dokumenterne
og klatrede ned ad efeuen,
mødte Thesiger, affyrede et skud og ramte Thesiger,
smed våbnet væk og løb langs terrassen ned ad grusstien.
Han ville være blevet fanget af mine mænd ligesom miss Wade.
Miss Wade er ikke tilbage.
Jeg henter miss Wade selv.
Alle bliver her.
- Ingen forlader rummet, betjent. - Javel.
Han mener ikke mig.
Turner. Åh nej.
Du godeste. Det er et voldsomt slag.
Ingen Loraine.
Hvad foregår der? Vi hørte en bil.
Deres. Loraine Wade tog den.
- Hvad? - Kom, drenge.
- Hvad? - Hvad?
- Angreb Loraine dig? - Jeg kender forskel på pige og dreng.
- Det er min efterforskning. - Så skynd Dem.
- Ikke den vej. - Hvad?
Deres bil holder bagved. Den skæmmede facaden.
Jaså.
Jeg holder mig til hovedvejen.
Sving forbi banegården, hvis hun taget toget.
Du lyder som en sand forbryder, Jimmy.
Tak, William.
Rolig. Vi vil gerne overleve turen.
Kritiser ikke min kørsel, Jimmy.
Det har været en slem dag med både Loraine og et rædsomt frieri.
Hvem friede til dig?
George Lomax. Rædsomt.
- Du kan ikke gifte dig med Lomax. - Enig.
- Du ville leve et liv i ro og mag. - Ellers tak.
Det fremgår af din kørsel.
Stands!
Hvad sagde jeg?
Tjek perronerne.
Af banen.
Tag disse to! Jeg tager tre og fire.
Alle ombord! Sidste udkald.
Nej. Undskyld.
Perron 1. Hun stiger på toget. Kom!
- Bundle. - Nej.
- Undskyld. - Af banen!
Nej!
- Jimmy. - Hold toget!
- Skynd Dem. - Tak.
Har I set en kvinde med en dokumentmappe? Hun ser skyldig ud.
- Nej? - Ingen?
- Nej? - Hun er meget attraktiv.
Lad mig gå længere ned, mens I tjekker vognen her.
- Vi bør dele os. - Er det klogt?
- Hun narrede en politibetjent. - Jeg er ikke bange for hende.
Hvor har du den fra?
- Jeg tog den midt i tumulten. - Den er bevismateriale.
Du skal beskyttes, Bundle.
Er det bare mig, eller opfører William sig lidt sært?
- Hvorfor var han så opsat på at gå videre? - Hvad antyder du?
Hvad hvis Bill bedøvede Matip og tog formlen
og smed den ned til Loraine, der ventede udenfor,
og angreb mig for at aflede opmærksomheden?
Hans værelse var tomt.
Han kendte vores plan.
Han vidste, hvor jeg var, og at han havde fri bane.
Han var med mig, da jeg tog til Seven Dials.
Da jeg var låst inde.
Tror du, han er i ledtog med Loraine?
Jeg tror, vi skal passe på.
Undskyld.
- Bill? - Bundle?
Herovre. Jeg har hende.
Hvor bekvemt. Forsigtig, Bundle.
Hun havde prøven og formlen. Hun står bag det hele.
Jeg har sagt, at han tager fejl. Jeg kan forklare.
Det bliver du nødt til.
Hvorfor stak du af med formlen?
På grund af Gerry. Han blev dræbt på grund af den.
- Jeg gør det for ham. - Jeg tror ikke på dig.
Stoler du på de her mænd? Det gjorde Gerry ikke.
Tal ikke om Gerry. Du kan ikke bruge ham som undskyldning.
Du bedøvede Matip med den gift, som dræbte Gerry.
Jeg troede, det var Lady Coote, men det var dig.
Du var på Chimneys.
Du forgiftede Gerry.
Du tager fejl.
Jeg har ikke det fulde billede. Du kan ikke have angrebet Jimmy.
- Jeg har styr på det. - Ti stille.
- Vis mig din billet. - Hvad?
Undskyld?
Vis mig din billet.
Ellers skyder Bill dig. Ikke?
Jo.
Du er noget for dig selv.
- Det er ikke tid til billetinspektion. - Følg med.
Det hele var planlagt.
Hun havde tid til at planlægge sin flugt. Hun havde billet til dette tog.
Måske skulle du mødes med nogen for enden, men billetten gælder kun til næste stop.
Skal du aflevere formlen der?
Hjælp mig, Jimmy.
Jimmy, sænk pistolen.
Jimmy. Nej.
Loraine.
Jeg er bange for, at jeg er resten af billedet.
Handsken i kaminen.
Derfor var politiinspektøren så interesseret.
Og tandmærkerne.
- Det giver mening nu. - Undskyld?
- Du holder en pistol i venstre hånd. - Hvad så?
Der var ingen overfaldsmand. Du forfalskede det.
Du skød dig selv i armen, så vi alle hørte det.
Du bar en handske på venstre hånd.
Den var for stor til dig.
For at undgå fingeraftryk tog du den af med tænderne
og smed den i ilden.
Du smed pistolen fra biblioteket ned på plænen.
Det var dig. Ikke Sir Oswald.
- Jeg var så tæt på. - Pokkers.
Tænk, Sir Oswald kaster bedre end mig.
Hvis Lomax fyrede om natten, havde der ikke været noget tilbage.
Du gjorde det for at aflede os,
så hun kunne bedøve Matip og stjæle formlen.
Du er ret kvik.
Spillet er ude.
Læg pistolen, Jimmy.
- Bill! - Stands, Bundle.
Tak.
Hun forgiftede Gerry.
Du skød Ronny.
Du er en sød pige,
men du er lidt for klog, og det gør dig til et problem.
Hvis vi skal aflevere formlen og få vores penge,
har vi ikke råd til flere problemer.
Jimmy.
Lad mig sige én ting.
- Hvad? - Grib.
Bill, kan du høre mig? Bill.
Han skød mig.
Kuglen ramte Matips urkapsel.
Det er noget af en opfindelse.
Den reddede mig.
Jeg må efter Jimmy.
- Han har formlen. - Lad mig gå efter ham.
Du må stoppe toget.
Det må ikke nå til deres mødested.
- Hvordan? - Du er fra Udenrigsministeriet.
England hører under Indenrigsministeriet.
Undskyld.
Stop toget, Bill.
URETMÆSSIG BRUG STRAFFES
Spillet er ude.
Alle ud. Nu!
Lige nu. Ud med jer, eller jeg skyder jer!
Hurtigere! Ud!
- Ud. - Fortsæt.
Ud med jer. Kom så!
Vil du skyde mig?
Som du skød Ronny?
Godt. Ja.
Det var mig.
Jeg havde intet valg. Han havde regnet lidt for meget ud.
Han ville tale med mig. Han var meget ihærdig, Ronald.
Det hjalp ham ikke.
Du må forstå, at jeg ikke gjorde Gerry noget.
Jeg kunne lide Gerry. Det var Loraine.
Hun forgiftede hans champagne, mens hun smilede til ham.
Hun efterlod flasken på natbordet, så det lignede...
Så det lignede noget andet.
Han var din ven, Jimmy.
Hvad med urene på kaminhylden?
Det var mig. Jeg måtte aflede folk.
Jeg kendte til Ronny og Bills plan med urene,
og jeg havde hørt Gerry nævne Seven Dials.
Det føltes som en gave.
Ronny prøvede at sige det. Da han var døende.
Fortæl... Jimmy... Thesiger...
Seven... Dials.
Jeg forstod det ikke.
Det er en skam, du har regnet det ud nu, hvor vi er så tæt på.
- Jeg kan vel ikke tilbyde dig en andel? - Har det handlet om det?
- Penge? - Hvad ellers?
Jeg kom lidt i klemme.
Jeg skylder mere, end jeg har, og det bliver kun værre.
Det er ingen undskyldning.
- Du skyder mig ikke. - Ingen vil savne dig.
Det er lidt hårdt. Min mor måske.
Hvorfor ikke?
For Ronny? For Gerry?
For alle dem, du har forrådt med din plan?
Tror du, det var min plan? Bundle.
Vi ved begge, jeg ikke har hjernen eller forbindelserne.
Hvad taler du om?
Læg pistolen, så siger jeg det.
- Lyv ikke. - Jeg taler sandt.
Læg pistolen. Du vil kun dræbe en arbejdsbi.
Hvad taler du om?
Sig det.
Loraine skulle ikke mødes med nogen. Det var aldrig planen.
Overdragelsen sker ikke på næste station. Den sker på toget.
Personen bag det hele er forrest i toget.
- Løgner. - Første klasse nærmest lokomotivet.
Vi skulle møde personen bag det hele. De har forbindelser her og i udlandet.
Du kan ikke skyde mig, når jeg har sagt det.
Sig ikke, hvad jeg kan og ikke kan.
Jeg vil ikke råde dig til at gå derop! Virkelig ikke.
Af vejen.
Han er eftersøgt. Hold øje med ham, indtil politiet kommer.
Nej, miss Wade. Bliv der, indtil politiet kommer.
Den er samme størrelse som en fængselscelle, så væn dig til det.
Nej.
- Du vil ikke tro, hvad der lige skete. - Bliv der.
Bundle? Bundle.
Bundle.
- Hvad gør du her? - Mor?
Hvad gør du her?
Vi er vist gået i stå. Mon der er køer på skinnerne?
Herren redde os fra omstrejfende kvæg.
Hvilken overraskelse. Sid ned.
- Du er på et tog. - Ja.
Du tager aldrig toget.
Du hader verden.
Du hader folk.
Du siger altid, jeg bør komme mere ud. Jeg er kommet ud.
Jeg trodsede masserne.
Jeg kan ikke lide det. Slet ikke.
Det var dig.
Hele tiden.
Det var dig.
- Jeg er ikke med, min skat. - Fornærm mig ikke.
Jimmy og Loraine skulle levere formlen til denne kupé
til den person, der skulle sælge den videre.
Personen bag det hele.
Vi bliver vist nødt til at have en rigtig voksen samtale.
Du vil nok ikke forstå det med det samme.
Du dræbte Gerry.
Bestemt ikke. Det var pigen.
Alt for impulsiv.
Hun troede, at Gerry havde opdaget vores plan.
Hun handlede langt mere drastisk, end jeg ville have foreslået.
Festen på Chimneys.
Du arrangerede den for at indsamle oplysninger om formlen.
Hvad så?
Rekrutterede du Jimmy og Loraine, så de kunne stjæle den?
Du har altid været lige så kvik som din far.
Den formel kan hjælpe med at beskytte landet.
Vil du virkelig sælge den? Til folk, der kan skade os?
- Du forråder dit land. - Mit land forrådte mig.
Forrådte os. Din far, din bror, os alle.
Vores familie har gjort mere for dette land,
end du nogensinde vil vide.
Jeg ved, hvordan det fungerer.
Landet tillod, at din bror, min søn, blev kanonføde,
sendt i døden af en vildledt, fuld general.
Var der ære eller hæder i hans offer?
Det var der ikke.
Hans land beskyttede ham ikke.
Det smed ham ind på et slagteri,
der havde absolut ingen indvirkning på krigens gang.
Det gjorde heller intet for at beskytte din far.
På grund af mit land mistede jeg alle, jeg elskede.
Ikke mig.
Nej, ikke dig.
Men min dreng.
Min førstefødte søn.
Der er en smerte uden sammenligning.
Du har stadig mig.
Er jeg ikke nok?
Hvordan skal vi leve? Hvordan skal jeg leve?
Hvem tager sig af os, når din far og din bror er væk?
Alt dette...
Alle disse dødsfald...
- Var det bare for penge? - Vi har ingen!
Forstår du det ikke, barn?
Hvad har jeg? Chimneys?
Et værdiløst arvegods. Det er umuligt at vedligeholde.
Hvis vi mister det, mister vi alt. Vores hjem, vores status.
Dette havde været løsningen på det hele.
- Jeg genkender dig ikke. - Nej.
Jeg er en dårlig forælder. Jeg...
Jeg kan ikke opfylde dine forhåbninger.
Det kunne din far. Uden ham løber jeg lidt løbsk.
Jeg har holdt mig skjult for dig og for verden
med god grund.
Min kære Bundle.
Jeg tænkte, at Thesiger og pigen
ville skabe nok afstand til, at det ikke kunne spores tilbage.
Jeg tænkte, at ingen ville gøre sig ulejligheden.
Jeg havde ikke regnet med din handlekraft.
Dumt af mig.
Du undervurderede mig.
Du overvurderede mig hele dit liv.
Mit kære barn.
Må jeg stille dig et spørgsmål?
Vil du give mig et forspring for myndighederne?
Du vil vel ikke skyde din egen mor?
Ikke i hjertet.
Måske i en ankel for at sinke hende.
Vil du det? Virkelig?
Test mig, mor.
Bravo, min pige. Bravo.
Du godeste. Lady Eileen.
Lady Caterham.
Selvfølgelig.
Jeg ser det nu.
Det gør mig ondt.
Kender jeg Dem?
Cyril?
Alfred.
Hvad gør du her?
Jeg blev sendt for at hente Dem.
Af hvem?
Mine arbejdsgivere anmoder om Deres selskab
i Seven Dials Club.
Jeg må desværre takke nej til invitationen.
De er meget insisterende. Forsøg ikke at tilkalde hjælp.
Ind i bilen, Lady Eileen.
Du får ingen rosende anbefaling herfra.
Sid ned.
Hvad nu?
Vil I dræbe mig som de andre?
Vis i mindste Deres ansigt, Nummer Syv.
Jeg må fortælle Dem noget, Lady Eileen.
Mon ikke.
Jeg troede, De stod bag disse dødsfald.
Tværtimod.
Seven Dials Society er ikke en organisation med ondt i sinde.
Politiinspektør, det har været en meget lang dag.
Denne gruppe er en uformel alliance,
hvis mål er at beskytte vores verden i turbulente tider.
Mørke kræfter opstår over hele verden.
Vi forsøger at forhindre dem i at få magt.
Derfor var jeg på Wyvern for at beskytte dr. Matip og hans formel,
selvom mr. Thesiger og miss Wade gjorde en ihærdig indsats.
Hvorfor fortæller De mig det? Hvorfor førte De mig hertil med tvang?
Jeg troede ikke, De ville høre vores tilbud ellers.
Høre hvad?
Vi vil gerne have Dem med.
Hvad vil I?
Jeg har set og vurderet Dem.
Vurderet?
Vi tror, at De vil være en værdifuld tilføjelse til vores gruppe.
Har det været Deres mål? At rekruttere mig?
Vores arbejde kræver stort mod, som De har i overflod.
For nogle år siden mistede vi en af vores vigtigste agenter.
Deres far.
Han plejede at sidde på den plads.
Jeg er ikke med.
Jeg var der, da han døde.
Han var på en mission for Seven Dials.
Han skulle mødes med dr. Matip.
Nej.
Han døde af den spanske syge.
Nej. Han blev dræbt af vores fjender.
De havde opdaget vores eksistens og vores planer.
Var De der?
Ikke hurtigt nok.
Jeg prøver at beskytte vores folk.
Det lykkes desværre ikke altid.
Vidste min mor det?
Ikke det om hans død.
Hun vidste, han var engageret i hemmeligt arbejde.
Jeg tror, hun fik viden om formlen
ved middagsselskaber med folk, der kendte Deres far.
Sladder kan være potent, når det fortolkes korrekt.
Selvfølgelig.
Lady Eileen.
Deres far var vores bedste agent,
men jeg tror, De har potentialet til langt at overgå ham.
- Ingen har sagt noget lignende til mig. - Jeg mener hvert et ord.
De står ved en skillevej.
Lidt af en underdrivelse, politiinspektør. Som altid.
Dette arbejde er farligt.
De vil skulle påtage Dem rejser til fjerne steder,
spionage og en høj grad af risiko.
Vi har brug for Dem, Lady Eileen.
Vi har en meget presserende og farlig mission,
og De skal starte med det samme.
Så...
Hvad siger De?
Fortæl mig alt.
Tekster af: Maiken Waldorff